Овалният кабинет често е свързван с президентската институция посредством паметни снимки. Съществува например снимка, на която младият Джон Ф. Кенеди младши (синът на Джон Ф. Кенеди) надзърта през лицевия панел на бюрото на баща си ; снимка, на която Ричард Никсън говори по телефона с космонавтите от „Аполо 11“ след успешната им мисия; или снимка, на която Ейми Картър (дъщерята на Джими Картър) носи със себе си сиамска котка. Използването на Овалния кабинет за телевизионни излъчвания им придава известна тежест, например когато Джон Ф. Кенеди съобщава новините от Карибската криза, или когато Роналд Рейгън прави обръщение към държавата след експлозията на "Челънджър (совалка)".